کوٙمأرە ڤولات آذأربایئجان ھا د ھارگە رئشنە کوٙیا قأفقاز و ڤارو گئلال أرأس و لا دأریا خأزار. سئ گئل رئشنە کوٙ قأفقاز گأپ د شومال، قأفقاز کوچئگ د أفتونئشین، و کوٙیا تالئش کئ ھا د لا ھارگە ئی ڤولات، چارقئر ئی ڤولاتئ نە گئرئتئنە. ئی کوٙیا د ڤأرگئرئتە ۴۰ دأرصأد د جاگأپی کوٙمأرە ڤولات آذأربایئجانئن و تیغئشت کو بازاردوٙزوٙ (Bazardüzü) ڤا بئلأنگی ۴۴۶۶ مئتر بئلأنگتئری جاگە د کوٙیا آذأربایئجانە. راساگە یا مینجایی ڤولات آذأربایئجان کئ د ڤأر گئرئتە جولگە یا موغان و میل و بال ئو دأریا خأزأرە فئرە د ریتئراز دأریا ھارتئرە جوٙری کئ د پارئ یی د جایا د ریتئراز دأریا 27 مئتر ھارتئرە. کوٙمأرە ڤولات آذأربایئجان د چارقئر ھا د ھۊشگی و ألڤأت دأریا خأزار کئ ھا د لا أفتوزأنوٙن ئی ڤولات یئ گئل دأریاچئ أ و أنازە مأرز ئویی ڤولات آذأربائجان ڤا ئی دأریا نئزیک ڤئ 800 کئلومئترە. شیڤە گیایی کوٙمأرە ڤولات آذأربایئجان فئرە غأنیە و گیایا جوٙر ڤا جوٙری ھان د ئی ڤولات.